Referat fra møte i MUSIT koordineringsgruppe for kulturhistorie 1. Februar 2012.

Joel Boaz (RA), Svein Glenndal (DUG), Brit Hauge (DUG, deltok fra kl.12:00) Mari Høgestøl (AM), Sonja Innselset (UMiB), Torkel Johansen (VM), Roger Jørgensen (TMU), Espen Uleberg (KHM, referent)

1. Sakslisten ble godkjent.

2. Revidert MUSIT-avtale (MUSIT-avtalen går ut i 2012).
 Diskusjonen rundt Digital Viten gjør at museene kan bli gående og vente på avgjørelser som vi ikke kan innvirke på. MUSIT-avtalen går ut i 2012, og koordineringsgruppa kulturhistorie minner om at en må være ute i tide med en videreføring av arbeidet. Punktet i avtalen om tilgjengeliggjøring bør formuleres tydeligere. Midlene som avsettes til MUSIT-arbeidet bør også økes. Utover dette ser koordineringsgruppa gjerne at MUSIT-avtalen forlenges med samme samarbeidsformer som nå.

3. Timeregistrering
 Timeregistrering gjøres ulikt på museene. På grunn av dette vil det være både presise tall og overslag som rapporteres inn. Koordineringsgruppa bidrar ved å distribuere retningslinjene for hva som er MUSIT-arbeid til faggruppene. Oppfølging av timeregistrering vil ligge hos hvert museum.

4. Midler fra MUSIT til en konsulent for ny DDAMA-søknad
 Det ble sendt en søknad til NFR i 2011 for å få midler til DDAMA (Digitization and dissemination of Archaeological Museum Archives). Søknaden nådde ikke opp. Faggruppe top.ark. har bedt om at det settes av midler til tilsetting av en konsulent i to måneder for å skrive om søknaden ved en eventuell ny utlysning i 2012. Koordineringsgruppa slutter seg til at en bør bruke midler til dette. Det er vanskelig å være mer konkret i saken, ettersom det er uvisst om det blir en utlysning i 2012 som vil være aktuell for et prosjekt knyttet til digitalisering av de topografiske arkivene.

5. Milepæler og behovsbeskrivelser
 Brit orienterte om arbeidet med milepæler og behovsbeskrivelser. Planene blir lastet opp på Wiki'en. Referater fra gruppemøtene skal også lastes opp der. Espen informerer faggruppelederne. Planene skal være godkjent i koordineringsgruppa.
**Status Feltdokumentasjon** Gruppa har hatt årets første møte i januar. Det blir mye arbeid lokalt fram mot sommeren for å komme i gang med Intrasis til feltsesongen.
**Status Fotogruppe**
 Fotogruppa har levert alle milepæler/behovsbeskrivelser
    Status Gjenstandsbase arkeologi
 Migrering av data for VM ferdigstilles i januar. Første punkt på handlingsplanen for 2012, konsolidering av kode, påbegynnes 1. februar.
**Status Topark**
 Faggruppa har levert alle milepæler/behovsbeskrivelser.
    **Status Etnografisk/Kulturhistorie**
 Faggruppa skal ha sitt første møte i februar.
    **Status Konservering**
 Faggruppa skal ha sitt første møte 2. februar.

6. Webseminaret og websatsingen
 Brit. Hun følger opp planleggingen av seminaret.
Se nytt vedlegg og styrereferatet fra sist.

6. Arbeid med stedsbasen og flernummeravsnitt
    Ny funksjon for å dele opp flernummeravsnittene i basen.
 Midlene til ekstrasatsing på museene skal brukes til å koble eksisterende tabeller slik at alle museene vil kunne bruke samme stedsbase. Det tilsettes en person ved MUSIT som skal gjøre dette arbeidet.

7. Crystal Reports
    Det er foreslått å anskaffe et rapportverktøy slik at hvert museum (hver bruker) kan generere egne rapportmaler som viser informasjonen i databasen.
 Koordineringsgruppa ser gjerne at museene får tilgang til et felles rapportverktøy. Det vil være bra å få det demonstrert og at det gjennomføres opplæring for dem som skal bruke verktøyet.

8. Møteplan 2012.

Møtedager:
    Oppsatte møtedager for styret i 2012:
    · Torsdag 16.2 (regnskap og årsberetning til årsmøtet; tlfmøte)
    · Torsdag 24.5(?) (tertialrapport og rapportering fra
     koordineringsgruppene 1. halvår). I tilknytning til
     styremøtet arrangeres det et seminar om formidling/
     webpublisering.
    · Torsdag 20.9 (tertialrapport; tlfmøte)
    · Torsdag 22.11 (budsjett og handlingsplaner påfølgende år)
Espen setter opp forslag til møteplan slik at koordineringsgruppa kommer sammen om lag to uker før styremøtene i 2012.

8. Eventuelt
 Espen orienterte om at Runebasen, som ble opprettet under Dokpro, nå er konvertert til Oracle.

--
Espen Uleberg